
Μια ενδιαφέρουσα δραστηριότητα

Δόρτσιος 
Κώστας

Μαθηματικός

Στην πρώτη τάξη του Γυμνασίου η καθηγήτρια των Μαθηματικών προτείνει στα παιδιά την ακόλουθη δραστηριότητα με στόχο την ανάπτυξη της ικανότητας των μαθητών να παρατηρούν τις διάφορες αριθμητικές συσχετίσεις και να συμπεραίνουν κανόνες που διέπουν μια δεδομένη αριθμητική εικόνα. 

Στην παλιά βιβλιοθήκη της μικρής επαρχιώτικης πόλης βρέθηκε ένα τετράδιο στο οποίο σημείωνε κάποιος άρχοντας τα μηνιαία εισοδήματά του σε εκατομμύρια νομισματικών μονάδων της εποχής εκείνης. Όμως από την παλαιότητα οι αριθμοί από τον τέταρτο μήνα και μετά έχουν ξεθωριάσει και δεν διακρίνονται. Έτσι η δασκάλα ζήτησε από τους μαθητές της να προσπαθήσουν να μαντέψουν τους υπόλοιπους αριθμούς. Η δασκάλα λοιπόν διατύπωσε το ερώτημα: 
Στην παρακάτω σειρά των αριθμών να συμπληρωθούν οι αριθμοί που λείπουν:  

	1ος 
	2ος 
	3ος 
	4ος 
	5ος
	6ος  …

	0,2
	0,4
	0,8
	.
	.
	.


Αμέσως οι μαθητές και οι μαθήτριες αρχίζουν να «δραστηριοποιούνται» και να προβληματίζονται πάνω στο ερώτημα: 

Ποιοι να είναι άραγε οι επόμενοι αριθμοί; 
Για να απαντήσουν στο ερώτημα αυτό έπρεπε να βρουν τον κώδικα, σύμφωνα με τον οποίο παράγονται αυτοί οι αριθμοί. Είχαν μπροστά τους μόνον τρεις αριθμούς, τους εξής : 
0,2      0,4  και  0,8
Έπρεπε να σκεφθούν έξυπνα και δραστήρια.  Ο γρίφος που αντιμετώπιζαν έπρεπε να λυθεί ώστε να αποκαλυφθεί το μυστήριο και να μπορέσουν να συμπληρώσουν τα επόμενα κενά. Φαίνεται ότι ο άρχοντας αυτός εκτός από μεγάλος έμπορας ήταν και καλός μαθηματικός! 
Η καθηγήτρια είχε χωρίσει το τμήμα των 20 παιδιών σε τέσσερις ομάδες, ώστε να μπορούν αν χρειαζόταν να συνεργαστούν και να συζητήσουν το θέμα μεταξύ των. Λίγοι ψίθυροι δεν κάνουν κακό προκειμένου οι μαθητές να συνεργαστούν και να λειτουργήσουν «ομαδοσυνεργατικά». Ο στόχος στην προκειμένη περίπτωση ήταν να «σπάσουν» τον κώδικα του μυστήριου αυτού άρχοντα.

Καθώς η καθηγήτρια περιφέρονταν διακριτικά από θρανίο σε θρανίο ο Γιαννάκης της 1ης ομάδας σηκώνει το χέρι του και χαμηλόφωνα ανακοινώνει στη δασκάλα πως το βρήκε και ταυτόχρονα της δείχνει το πρόχειρό του όπου είχε σημειώσει: 
	1ος 
	2ος 
	3ος 
	4ος 
	5ος
	6ος  …

	0,2
	0,4
	0,8
	1,6
	3,2
	6,4 …


Πράγματι ο μικρός Γιαννάκης είχε διακρίνει ότι οι αριθμοί, έτσι όπως εμφανίζονταν ο ένας μετά τον άλλο, έδειχναν ότι:

«ο καθένας προκύπτει από τον προηγούμενο με πολλαπλασιασμό του αριθμού 2»

. Η δασκάλα του απαντάει «σωστό» και συνεχίζει να παρατηρεί τη δουλειά των άλλων παιδιών.

Σε λίγο η τρίτη ομάδα φαίνεται να είναι χαρούμενη και τα χαμόγελα των παιδιών δείχνουν ότι κάτι ενδιαφέρον έχουν να ανακοινώσουν. Η Μαρία, μαθήτρια της τρίτης αυτής ομάδας, καλεί τη δασκάλα και της δείχνει τον παρακάτω πίνακα: 

	1ος 
	2ος 
	3ος 
	4ος 
	5ος
	6ος  …

	0,2
	0,4
	0,8
	1,4
	2,2
	3,2 …


Και αμέσως εξηγεί: 

Το 0,4 που βρίσκεται στη δεύτερη θέση προκύπτει από το προηγούμενο που βρίσκεται στην πρώτη θέση με πρόσθεση μια φορά το 0,2. Δηλαδή: 


[image: image1.wmf]0,40,210,2

=+×


Το 0,8 που βρίσκεται στην τρίτη θέση προκύπτει από το προηγούμενο που βρίσκεται στη δεύτερη θέση με πρόσθεση 2 φορές το 0,2. Δηλαδή:


[image: image2.wmf]0,80,420,20,40,4

Κατά συνέπεια ο αριθμός ο οποίος βρίσκεται στην 4η θέση, ας τον ονομάσουμε α4, θα προκύψει από τον προηγούμενο που βρίσκεται στην τρίτη θέση με πρόσθεση 3 φορές το 0,2. Άρα: 

όμοια: 

και:

άρα: 

«Κάθε αριθμός προκύπτει από τον προηγούμενο αυξημένο κατά τον αριθμό που προκύπτει από τον πολλαπλασιασμό του αριθμού που δηλώνει τη θέση του προηγούμενου επί το 0,2»


«Μπράβο σας» λέει η δασκάλα και χαρούμενη για τη δημιουργική και αποτελεσματική εργασία της τάξης της προχωράει στις δύο άλλες ομάδες που ακόμα ψάχνουν να λύσουν το γρίφο. 
Πλησιάζοντας την δεύτερη ομάδα πρόσεξε ότι μόλις είχαν συμπληρώσει τον παρακάτω πίνακα: 
	1ος 
	2ος 
	3ος 
	4ος 
	5ος
	6ος  …

	0,2
	0,4
	0,8
	3,2
	25,6
	819,2…



Αμέσως τότε η Παναγιώτα της εξηγεί: 

Για μας ο κώδικας με τον οποίο λειτουργεί ο πίνακας αυτός είναι ο ακόλουθος: 

«Κάθε αριθμός προκύπτει από το δεκαπλάσιο του γινομένου των δύο προηγούμενων αριθμών».
Πράγματι σύμφωνα με τον κανόνα αυτό έχουμε: 

            -Πολύ μεγάλα εισοδήματα θα είχε αυτός ο άρχοντας την εποχή εκείνη. Συμπληρώνει ο Θάνος της ομάδας αυτής.

- Πάντως η σκέψη σας είναι σωστή. Είπε η δασκάλα και κατευθύνθηκε προς την τέταρτη ομάδα. 

Στο θρανίο του Αλέξη διέκρινε τότε τον πίνακα συμπληρωμένο ως εξής: 
	1ος 
	2ος 
	3ος 
	4ος 
	5ος
	6ος  …

	0,2
	0,4
	0,8
	0,16
	0,32
	0,64 …


Η δασκάλα ξαφνιάστηκε και ρώτησε: 

- Γιατί, αφού οι αριθμοί διπλασιάζονται, στη θέση του τέταρτου μήνα βάλατε τον αριθμό 0,16 και όχι τον 1,6 όπως επιβάλλεται από τον κανόνα του πολλαπλασιασμού των δεκαδικών που μάθαμε;


- Κυρία το σκεφθήκαμε κι αυτό αλλά είπαμε ότι ο άρχοντας αυτός δεν θα είχε τόσα μεγάλα εισοδήματα και καταλήξαμε ότι ο σωστός κώδικας του πίνακα ήταν ο εξής: 

«Κάθε αριθμός προκύπτει από τον προηγούμενο με διπλασιασμό των δεκαδικών του ψηφίων 
ή με άλλα λόγια ό,τι βλέπω μετά την υποδιαστολή το διπλασιάζω»
Η δασκάλα μετά από λίγη σκέψη υιοθέτησε και τη λύση αυτή και στη συνέχεια συνολικά η τάξη άρχισε να συζητά τις τέσσερις αυτές λύσεις. Οι ερωτήσεις τότε πέφτουν σαν καταιγίδα:

- Δηλαδή ένα πρόβλημα σαν κι αυτό μπορεί να έχει τέσσερις λύσεις;

- Θα μπορούσε να μην έχει και καμία;
- Ίσως να μην υπήρχε και κανένας κώδικας στη λογική αυτή του άρχοντα;
- Μήπως υπάρχουν και άλλες λύσεις που δεν τις βρήκαμε ακόμα;


- Είναι το πρόβλημα αυτό μαθηματικό; Ή τέλος πάντων, τι είναι Μαθηματικά; 

Θα ήταν δύσκολο να απαντήσουμε τώρα σε όλα αυτά τα ερωτήματα, συνέχισε η δασκάλα, όμως εκείνο που μπορούμε να πούμε τώρα είναι, ότι υπάρχουν λύσεις, και μάλιστα πολλές σ΄ αυτό το ανοιχτό πρόβλημα. 
Για παράδειγμα, σκεφθείτε ότι θα μπορούσαμε να προτείνουμε τον ακόλουθο πίνακα: 
	1ος 
	2ος 
	3ος 
	4ος 
	5ος
	6ος  …

	0,2
	0,4
	0,8
	1,4
	2,6
	4,8…


όπου:  
«κάθε αριθμός προκύπτει από το άθροισμα των τριών προηγουμένων του».
 Άρα η απάντησή μας είναι ότι το πρόβλημα αυτό έχει άπειρες λύσεις αρκεί να σκεφθούμε ότι με τους τρεις αυτούς αριθμούς μπορούμε να δημιουργήσουμε άπειρες  μηχανές παραγωγής των υπολοίπων αριθμών. 
Όμως αν σας ρωτούσα ότι ο άρχοντας αυτός κατά τους έξι πρώτους μήνες του χρόνου είχε εισόδημα 8,4 εκατομμύρια νομισματικές μονάδες, θα μπορούσατε να μου πείτε τα μηνιαία του εισοδήματα με βάση τα στοιχεία που διαθέτετε μέχρι τώρα;

Οι μαθητές αφού συμβουλεύθηκαν τα τετράδιά τους,  σχεδόν αμέσως έγραψαν την απάντηση, η οποία ήταν: 

	1ος 
	2ος 
	3ος 
	4ος 
	5ος
	6ος  …

	0,2
	0,4
	0,8
	1,4
	2,2
	3,2 …


διότι: 

Τέλος για το ερώτημα, τι είναι μαθηματικά, προς το παρόν ας αρκεστούμε να πούμε σήμερα, ότι με το πρόβλημα αυτό είχαμε την ευκαιρία να εργαστούμε με μαθηματικό τρόπο. Δηλαδή, να σκεφθούμε με αριθμούς, να συγκρίνουμε αριθμητικά μεγέθη και να ανακαλύψουμε αριθμητικές νομοτέλειες που ήταν κρυμμένες ανάμεσα στα δεδομένα στοιχεία. Η απόφασή για οτιδήποτε που θα πράξουμε στη ζωή μας, απαιτεί έλεγχο των δεδομένων, επεξεργασία των στοιχείων που θα προκύπτουν κάθε φορά, συγκρίσεις με άλλα μεγέθη, λήψη πρωτοβουλιών και δημιουργική συσχέτιση των νέων στοιχείων με αντίστοιχα παλαιά.
 Ε! αυτό θα λέγαμε με λίγα λόγια ότι είναι τα Μαθηματικά!
Σημείωση:  Η αφορμή για τη δραστηριότητα αυτή ήταν μια άσκηση που υπάρχει στο 1ο Τετράδιο Εργασιών  της Πέμπτης Τάξης του Δημοτικού Σχολείου σελ.26 άσκηση 1 όπου ζητείται από τους μαθητές να συμπληρώσουν την αριθμητική αλυσίδα.

